Nicolaus Gross

Nicolaus Gross (Theodisce Nikolaus Groß) est auctor et translator Latinus editorque operum Latinorum, Germanus qui Senden in oppido Bavariae Suebicae habitat. Idem conditor Leonis Latini, domunculae editoriae, septimanatim Epistulam Leoninam periodicum Latinum.Epistula Leonina edit.

 De vita  
Nicolaus Groß natus est anno 1955 in Saraviá terrá Germaniae foederali australi-occidentali. Scholasticus Universitatis Saraviensis studuit philologiae Latinae, biologiae, phoneticae, indogermanisticae pernoscendis; anno autem 1987 dissertatione philologiae Latinae perscriptá ad doctoris gradum promotus est.

Ab anno 1981 usque ad annum 1989 in sede operarum Neolatinitatis (cui praefuerunt Professor Dr. Christianus Helfer et Pater Dr. Caelestis Eichenseer) moderatus est Colloquiis Latinis habendis, seminariis, in quibus disputabatur de Latinis auctoribus aetatis humanisticae et posthumanisticae, velut de Petrarcâ, Erasmo, Moro, Copernico, Bacone, Campanellâ, Cardano, Hobbesio. Praeterea adiuvit Professorem Helfer tres editiones Lexici Auxiliaris Germanico-Latini curantem.

Ab anno 1994 usque ad annum 2004 in Coreá australi habitabat, ubi in universitatibus studiorum docuit linguas Theodiscam et Latinam. Annis ad 1994 ad 2002 in Coreaná Universitate Seulensi Nationali curavit, ut candidatos promotionis doctoralis rationibus philologia classicae praecipuis imbueret. Seminaria enim habuit philologiae Latinae, quae spectaverunt ad Ciceronem, Plautum, Terentium, Lucretium, Vergilium, Manilium, Tacitum, Senecam, Apuleium, Augustinum, necnon ad Abaelardum, Petrarcam, Erasmum. Quá in institutione cum scholasticis Latine colloquebatur.

Ex anno 2005, Ulmae in urbe Germaniae Suebicá magister gymnasii Humboldtiani docet biologiam et linguas Latinam et Graecam. Praeterea in Universitatis Ulmensis Centro studiorum Humboldtiano (Humboldt Studienzentrum) habet cursús linguae Latinae, Graecae, Sanscritae institutorios.

Anno 2004 domum editoriam condidit, cui nomen est Leo Latinus.Leo Latinus. Idem solet edere textús Latinos et libris typographicis et auditoriis mandatos.

 De operibus 
Ex anno 1977 in periodicis commentariis Latinis (qui sunt Ephemeris, Latinitas, Lupa, M.A.S., Melissa, Retiarius , Rumor Varius, Vox Latina) publici iuris fecit numerosas symbolas Latinas. Quibus symbolîs praecipué tractavit artem criticam, lexicographiam, naturalium scientiarum terminologiam atque litteraturam, necnon versiones narrationum Latinas.

Nonnulla opera litteraturae modernae in linguam Latinam convertit (fabulas pueriles, quae sunt: Kästner, Münchhausen, Preußler, Der Räuber Hotzenplotz; Krabat; Goscinny, Le Petit Nicolas), fabulas romanicas novellasque (Goethe, Die Leiden des jungen Werther; Gotthelf, Die schwarze Spinne; Hauptmann, Bahnwärter Thiel; E. A. Poe, Black Cat, Hop Frog, The pit and the pendulum; Dürrenmatt, Romulus der Große, Süskind, Parfum (cui addidit Glossarium Fragrantiae), Schlink, Der Vorleser ; et al.). 

In Ephemeride, periodico retiali, Epistulas Leoninas divulgare solet (usque nunc: EL 1-276 https://web.archive.org/web/20230505001723/https://ephemerisnuntii.eu/leonina.php), quae cum varia tum praecipuê continent versiones Latinas textuum modernorum necnon symbolas, quae spectant ad etymologiam et scientias naturales necnon ad Latina vocabula rariora, recentiora, recentissima, quae ex longo iam tempore colligit lexicon neolatinum compositurus. 

 Eius scripta 
 1977 : "Seminarii Saraviensis brevis relatio" in Voce Latina, tom. 13, pp. 164–166.
 1977 : "Quales pisces marini, qui squali sive canes marini nominantur" in Voce Latina, tom. 13, pp. 238–243.
 1977 : "Esculenta et potulenta (I)" in Voce Latina, tom. 13, pp. 386–396.
 1978 : "Esculenta et potulenta (II)" in Voce Latina, tom. 14, pp. 46–56.
 1978 : "Persoon, C. H.: Observationes mycologicae seu descriptiones tam novorum quam notabilium fungorum, New York 1967", in Voce Latina, tom. 14, pp. 102–103.
 1978 : "Esculenta et potulenta (III)", in Voce Latina, tom. 14, pp. 153–164.
 1978 : "Esculenta et potulenta (IV)", in Voce Latina, tom. 14, pp. 280–286.
 1978 : "De cervesia", in Voce Latina, tom. 14, a. 1978), pp. 287–301.
 1978 : "Esculenta et potulenta (V)", in Voce Latina, tom. 14, pp. 388–394.
 1978 : "Duo verba problematica: «alcohol» et «gas(um)»", in Voce Latina, tom. 14, pp. 395–410.
 1979 : "Esculenta et potulenta (VI)", in Voce Latina, tom. 15, pp. 58–67.
 1979 : "Textus rerum chemicarum quales sint", in Voce Latina, tom. 15, pp. 68–69.
 1979 : "Esculenta et potulenta (VII)", in Voce Latina, tom. 15, pp. 162–171.
 1979 : "«Benzinum»: de terminationibus Latinis vocabulorum recentiorum", in Voce Latina, tom. 15, pp. 172–173.
 1979 : "Esculenta et potulenta (VIII)", in Voce Latina, tom. 15, pp. 263–273.
 1979 : "De historiae naturalis commentationibus Latine scriptis", in Voce Latina, tom. 15, pp. 392–401.
 1979 : "Esculenta et potulenta (IX)", in Voce Latina, tom. 15, p. 406.
 1979 : "Quomodo homines minime utiles Latinitate sint usi perverse. Prima pellicula Latina", in Voce Latina, tom. 15, pp. 432–435.
 1980 : "De atomis (I)", in Voce Latina, tom. 16, pp. 40–50.
 1980 : "De atomis (II)", in Voce Latina, tom. 16, pp. 172–181.
 1980 : "Gailer, Jacob Eberhard: Neuer Orbis Pictus für die Jugend, Dortmund 1979", in Voce Latina, tom. 16, pp. 218–219.
 1980 : "De atomis (III)", in Voce Latina, tom. 16, pp. 272–278.
 1980 : "De Luxemburgensi societate Latinitatis defendendae nuper condita", in Voce Latina, tom. 16, p. 315.
 1980 : "Fabula Plautina Vendalinopoli ingeniosissime peracta", in Voce Latina, tom. 16, pp. 316–317.
 1980 : "De atomis (IV)", in Voce Latina, tom. 16, pp. 371–381.
 1981 : "De atomis (V)", in Voce Latina, tom. 17, pp. 42–48.
 1981 : "De atomis (VI)", in Voce Latina, tom. 17, pp. 162–171.
 1981 : "Index verborum specialium", in Voce Latina, tom. 17, pp. 373–377.
 1982 : "De conventu philologorum humanisticorum Andreopolitano (1982)", in Voce Latina, tom. 18, pp. 377–379.
 1982 : "De atomis (VII)", in Voce Latina, tom. 18, pp. 428–437.
 1982 : "De conventu philologorum humanisticorum Andreopolitano (1982) (II)", in Voce Latina, tom. 18, p. 453.
 1983 : "De atomis (VIII)", in Voce Latina, tom. 19, pp. 29–36.
 1983 : "Index verborum", in Voce Latina, tom. 19, pp. 37–42.
 1983 : "Pace, Giuseppe: Piccolo dizionario delle denominazioni internazionali dei funghi. Onomasticon mycologicum, Ivrea 1982", in Voce Latina, tom. 19, pp. 102–104.
 1983 : "Verba Graecanica", in Voce Latina, tom. 19, pp. 186–187.
 1983 : "De atomis (IX)", in Voce Latina, tom. 19, pp. 188–194.
 1983 : "Index verborum", in Voce Latina, tom. 19, pp. 195–198.
 1983 : "De atomis (X)", in Voce Latina, tom. 19, pp. 262–265.
 1983 : "Index verborum", in Voce Latina, tom. 19, pp. 265–266.
 1983 : "De Hieronymo Cardano (1501–1576) (I)", in Voce Latina, tom. 19, pp. 316–318.
 1983 : "Excerpta Cardaniana (I)", in Voce Latina, tom. 19, pp. 319–321.
 1983 : "De Hieronymo Cardano (1501–1576) (II)", in Voce Latina, tom. 19, pp. 443–446.
 1983 : "Excerpta Cardaniana (II)", in Voce Latina, tom. 19, pp. 446–451.
 1984 : "Fabella Lituanica", in Voce Latina, tom. 20, pp. 95–97.
 1984 : "De Corea Coreanisque libris Latine docendi", in Voce Latina, tom. 20, pp. 105–109.
 1984 : "Caelestis Eichenseer sexaginta annos natus", in Voce Latina, tom. 20, p. 206.
 1984 : "Fabella Lituanica (II)", in Voce Latina, tom. 20, pp. 212–213.
 1984 : "De academia Platonica", in Voce Latina, tom. 20, pp. 256–263.
 1984 : "Kierimo, Kyösti: Observationes de Latinitate Porthaniana, Helsinki 1983", in Voce Latina, tom. 20, p. 364.
 1984 : "Frontinum hodierna arma bellica non potuisse praesagire", in Voce Latina, tom. 20, p. 448.
 1984 : "Fabella Grimmiana: De quodam ad formidinem discendam profecto", in Voce Latina, tom. 20, pp. 460–466.
 1984 : "Telegraphema cum Beata Weber", in Voce Latina, tom. 20, p. 481.
 1985 : "De gryllo cateia trossulo", in Voce Latina, tom. 21, pp. 78–80.
 1985 : "Vocabula neolatina Utopiae Morianae", in Voce Latina, tom. 21, pp. 80–84.
 1985 : "Petrus Steinmetz sexaginta annos natus", in Voce Latina, tom. 21, pp. 108–109.
 1985 : "Baconiana vocabula neolatina", in Voce Latina, tom. 21, pp. 516–526.
 1985 : "Index verborum chemicorum et medicinorum", in Voce Latina, tom. 21, pp. 531–535.
 1986 : "Acroasis cyclica: De tabe silvarum", in Voce Latina, tom. 22, pp. 147–157.
 1986 : "Index verborum neolatinorum", in Voce Latina, tom. 22, pp. 155–157.
 1988 : "Acroasis cyclica: De medicina hereditaria", in Voce Latina, tom. 24, pp. 306–314.
 1988 : "Index verborum", in Voce Latina, tom. 24, pp. 314–315.
 1989 : "Fabella Edgarii Allani Poe: Ranunculus", in Voce Latina, tom. 25, pp. 68–73.
 1989 : "Petitio muneris academici", in Voce Latina, tom. 25, p. 157.
 1989 : "Petitio muneris academici", in Voce Latina, tom. 25, p. 332.
 1989 : "Petitio muneris academici", in Voce Latina, tom. 25, p. 487.
 1990 : "Petitio muneris academici", in Voce Latina, tom. 26, p. 70.
 1993 : "Saravus Latinus. Latina emissio radiophonica" (cum Youn Hyunbin), in Voce Latina, tom. 29, p. 436.
 1994 : "Nox Coreana. Patri Caelesti septuagenario", in Voce Latina, tom. 30, pp. 446–452.
 1994 : "De Coreana societate studiorum Graecorum et Romanorum", in Voce Latina, tom. 30, pp. 580–582.
 1995 : "Sŏng, Yŏm: Kojŏn Lat'in-ŏ. Latinum classicum, Seoul 1994", in Voce Latina, tom. 31, pp. 130–144.
 1995 : "De conventu Latinitatis Coreano", in Voce Latina, tom. 31, pp. 282–283.
 1996 : "De nasalibus Burrianis", in Voce Latina, tom. 32, pp. 34–35.
 1996 : "Dictionarium Latino-Coreanum. Latin-Hangeul Sajeon, Wegwan 1995", in Voce Latina, tom. 32, pp. 131–146.
 1996 : "De chemica nomenclatione a Kielmeyer (1765–1844) adhibita", in Voce Latina, tom. 32, pp. 355–369.
 1996 : "Plinius Secundus d. Ä., C.: Naturkunde. Lateinisch-deutsch, Buch XXXII: Medizin und Pharmakologie: Heilmittel aus dem Wasser, ed. R. König, Darmstadt 1995", in Voce Latina, tom. 32, pp. 460–464.
 1997 : "Vetus puteus" (Coreanice scripsit Oh Jung-Hee, in Latinum convertit Nicolaus Gross", in Melissa, n° 77, anno 1997, pp. 9-11.
 1997 : "Vetus Puteus (II)" (Coreanice scripsit Oh Jung-Hee, in Latinum convertit Nicolaus Gross), in Melissa, n° 78, anno 1997, pp. 10-12.
 1997 : "De Aranea Nigra" (a. 1842 scripsit Ieremias Gotthelf, in Latinum convertit Nicolaus Gross), in Melissa, n° 80, anno 1997, pp. 12-15.
 1997 : "De aranea nigra (II)" (a. 1842 scripsit Ieremias Gotthelf, in Latinum convertit Nicolaus Gross), in Melissa, n° 81, anno 1997, pp. 9-13.
 1997 : "De ariera fructu mirabili (Plin. nat. XII, 24)" in Voce Latina, tom. 33, pp. 61–85, 208–227, 332–351.
 1998 : "De versione operum Immanuelis Kant Latina", in Melissa, n° 83, anno 1998, pp. 6-8.
 1998 : "Vocabula «Civitatis Solis» a Thoma Campanella scriptae", in Voce Latina, tom. 34, pp. 70–81.
 1998 : "De Crambambulo", in Voce Latina, tom. 34, pp. 438–445.
 1999 : "Fragrantia. Praefatio interpretis. Capitulum quartum decimum Fragrantiae Patricii Süskind in latinum versum", in Melissa, n° 89, anno 1999, pp. 12-13.
 1999 : "Fragrantia", (ex Fragrantia. Historia homicidae. Fabula romanica a Patricio Süskind Theodisce scripta anno 1985) in Melissa, n° 90, anno 1999, pp. 9-11.
 1999 : "Fragrantia (III)" (ex Fragrantia. Historia homicidae. Fabula romanica a Patricio Süskind Theodisce scripta anno 1985), in Melissa, n° 91, anno 1999, pp. 10-11.
 1999 : "Fragrantia (IV)" (ex Fragrantia. Historia homicidae. Fabula romanica a Patricio Süskind Theodisce scripta anno 1985), in Melissa, n° 92, anno 1999, pp. 5-7.
 1999 : "De carminis Aetnae locis desperatis (I)", in Voce Latina, tom. 35, pp. 416–425.
 1999 : "De carminis Aetnae locis desperatis (II)", in Voce Latina, tom. 35, pp. 538–546.
 2000 : "Triadem Goetheanam in latinum vertit Nicolaus Gross" (Die Leiden des jungen Werther), in Melissa, n° 97, anno 2000, pp. 12-13.
 2000 : "Baronis Mynchusani mirabilia itinera a Nicolao Gross in linguam Latinam conversa", in Melissa, n° 99, anno 2000, p. 6.
 2000 : "De carminis Aetnae locis desperatis (III)", in Voce Latina, tom. 36, pp. 74–90.
 2000 : "De carminis Aetnae locis desperatis (IV)", in Voce Latina, tom. 36, pp. 203–224.
 2000 : "De carminis Aetnae locis desperatis (V). Pars quinta: Antra Sudhausiana", in Voce Latina, tom. 36, pp. 378–398.
 2001 : "Baronis Mynchusani pericula a Nicolao Gross Latine conversa, nunc sunt in lucem edita", in Melissa, n° 101, anno 2001, p. 16.
 2001 : "Iuvenis Werther quae passus sit", in Melissa, n° 103, anno 2001, pp. 6-8.
 2001 : "Iuvenis Werther quae passus sit", in Melissa, n° 105, anno 2001, pp. 12-14.
 2001 : "Res menoratu digna proximo bello Borussico facta", in Voce Latina, tom. 37, pp. 131–132.
 2001 : "De carminis Aetnae desperatis (VI). Pars sexta: »Sic, avidi, semper qua visum est carius, istis!»", in Voce Latina, tom. 37, pp. 225–242.
 2001 : "De nudis servis subterraneis a regina subiecta", in Voce Latina, tom. 37, pp. 420–423.
 2001 : "De Helena ancilla Mercennaria", in Voce Latina, tom. 37, pp. 594–608.
 2002 : "Cricetologia", in Melissa, n° 106, anno 2002, pp. 10-16.
 2002 : "Iuvenis Werther quae passus sit" (excerpta in Latinum versa), in Melissa, n° 108, anno 2002, pp. 14-15.
 2002 : "Iuvenis Werther quae passus sit" (excerpta in Latinum versa), in Melissa, n° 109, anno 2002, pp. 15-16.
 2002 : "Testamentum Latinum a. 1421 in Vestfalia scriptum", in Voce Latina, tom. 38, pp. 119–126.
 2002 : "De vespis et vespillonibus", in Voce Latina, tom. 38, pp. 336–345.
 2003 : "Fragrantia, fabula romanica a Nicolao Gross in Latinum conversa", in Melissa, n° 117, anno 2003, pp. 12-13.
 2004 : "P. Süskind, Fragrantia. Historia homicidae. Fabula romanica a. 1985 Theodisce scripta sub titulo, q. e. "Das Parfum. Die Geschichte eines Mörders" a Nicolao Gross in Latinum conversa, Bruxellis, ed. Fundatio Melissa et Musée de la Maison d'Érasme, 2004, 295 pp.
 2004 : Glossarium Fragrantiae. Lexicon Latinorum nominum vocabulorumque rariorum recentiorumve, quae inveniuntur in fabula Fragrantiae a Nicolao Gross in sermonem Latinum conversa, Bruxellis, Fundatio Melissa et Musée de la Maison d'Érasme, 2004, 594 pp.
 2012 : Recitator,fabula romanica quam theodiscè scripsit Bernhard Schlink, in Latinum convertit Nikolaus GroӨ, editio prima in domo editoriâ, quae appellatur Leo Latinus, Senden, 2012 (ISBN 978-3-938905-32-6)
 2013 : Otfried Preussler, De raptore Hotzeplotzio, in Latinum concertit Nikolaus Groʃs, Senden, Leo Latinus, 2013 (ISBN 978-3-938905-33-3)

 Notae 

 Libri Latine redditi

 Nexus externi 

 Commentatio a Nicolao Gross in Ephemeride scripta
 Epistula Leonina
 Epistolae Leoninae

Categoria:Scriptores Germaniae
Categoria:Diurnarii Germaniae
Categoria:Auctores Latini hodierni
Categoria:Interpretes Anglo-Latini
Categoria:Interpretes textuum Coreanorum
Categoria:Interpretes Theodisco-Latini
Categoria:Scriptores Melissae
Categoria:Scriptores Vocis Latinae